Diari Oficial de la Generalitat Valenciana


Sumari del DOGV 1336, del 29-06-1990 (1990/818056)

ORDRE d'11 de juny de 1990, de la Conselleria d'Indústria, Comerç i Turisme, per la qual es convoca el primer Programa d'Ajudes del Fons Social Europeu per a Formació Comercial 1990.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/11/(1)/dof/vci/html**

### Dades del document

Número de DOGV
:   1336

Data del DOGV
:   29-06-1990

Secció del DOGV
:   DISPOSICIONS GENERALS

Número del document
:   1990/818056


Data del document
:   11-06-1990

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre d'11 de juny de 1990, de la Conselleria d'Indústria, Comerç i Turisme, per la qual es convoca el Primer Programa d'Ajudes del Fons Social Europeu per a Formació Comercial 1990.  
La Llei de la Generalitat Valenciana 8/86, de 29 de desembre, d'Ordenació del Comerç i Superfícies Comercials, dictada a l?empara de la competència exclusiva en matèria de comerç; interior, reconeguda per l'article 34.1.5 de l?Estatut d'Autonomia, als articles 44 i 45, estableix el marc legal en el qual s'ha de desenvolupar l'acció de foment de la Generalitat pel que fa al perfeccionament de la formació professional i capacitació tècnica dels comerciants i dels directius i empleats del sector de distribució de béns i serveis.  
Per això, entenent la formació com un instrument fonamental per al desenvolupament de l?empresa comercial, s'ha previst el desplegament i compleció del Programa de Formació Comercial per a l?exercici 1990. Així es convocarà el Ir. Programa d'ajudes a la Formació, amb càrrec al Fons Social Europeu, d?acord amb el Programa Regional Valencià 1990/93 i els Reglaments ' núm. 2052/88 i 4255/88.  
En virtut d'això, aquesta Conselleria d?Indústria, Comerç i Turisme, ha disposat,  
Primera  
Es convoca a les entitats interessades en la realització d'accions formatives que incidesquen en el sector de la distribució comercial i que acrediten la capacitat i els mitjans suficients per desenvolupar, l'any 1990 els cursos previstos en aquest Programa d'Ajudes del Fons Social Europeu dirigits a la qualificació tècnica dels empleats í empresaris del sector i a aquells aturats, majors o menors de 25 anys que tinguen expectatives d'incorporar-se.  
Segona  
Les ajudes es destinaran a les accions següents:  
A) Formació de personal de la petita i mitjana empresa (PIME) que ha de fer front des dels seus llocs de treball específics als canvis que el sector precisa.  
S'impartiran cursos de 200 hores i de 30 alumnes cadascun, d?acord amb els nivells i matèries que s'expressen a continuació:  
- Nivell alt. Noves tècniques de gestió comercial: direcció d'empresa comercial. Direcció participativa per objectius de l?empresa comercial.  
- Nivell mitjà. Noves tecnologies: cercles de qualitat en el comerç. Gestió d'estocs. Marketing. informàtica aplicada a la gestió comercial.  
- Nivell bàsic. Noves tecnologies: informàtica aplicada al comerç. Telemàtica.  
B) Formació d'aturats majors de 25 anys, que els permeta accedir a llocs de treball en el sector.  
S'impartiran cursos de diferents nivells de qualificació, de 200 hores de duració i 30 alumnes cadascun, que tractaran sobre el tema de les noves tecnologies aplicades al comerç.  
C) Formació d'aturats menors de 25 anys, que els permeta elevar el seu nivell de professionalitat.  
S'impartiran cursos dels nivells mitjà i alt, de 420 hores. de duració i de 30 o 35 alumnes cadascun, sobre el tema noves tècniques de gestió comercial.  
Tercera  
Les sol·licituds de subvenció, a les que s'adjuntarà la memòria que determinarà les característiques de l'acció formativa, s'adreçaran al Director General de Comerç, i es presentaran als serveis territorials corresponents en el termini d'un mes a comptar des de l?endemà de la publicació d'aquesta resolució en el DOGV.  
Quarta  
La Direcció General de Comerç seleccionarà, dins de les seues disponibilitats pressupostàries, aquelles accions que considere que s'adeqüen als objectius exposats en l'article 2n. Avaluarà el programa formatiu, l'equip didàctic disponible, el material de consum, el nivell de professorat i qualsevol altre factor que garantesca la qualitat de la formació.  
Cinquena  
La Direcció General de Comerç podrà requerir del sol·licitant, com a pas previ a la resolució de l'expedient, les variacions oportunes en mitjans, duració i mòduls econòmics de l'acció sol·licitada perquè s'adapte en la major mesura als programes i objectius a assolir en aquesta programació.  
Sisena  
1. Dins del mes següent a l'acabament de l'acció, les entitats beneficiàries de les ajudes hauran de justificar davant els serveis territorials la realització de l'activitat, per tal de poder procedir al pagament de la subvenció.  
2. Tanmateix podrà anticipar-se el pagament de la subvenció en la quantia que així es determine d?acord amb els requisits o condicions establertes en la resolució que si escau s'adopte.  
Setena  
La difusió dels programes s'haurà de fer segons les normes que en el moment de l'aprovació s'indiquen. Ha de constar necessàriament el patrocini del Fons Social Europeu i de la Conselleria d'Indústria, Comerç i Turisme (IVIC).  
DISPOSICIONS FINALS  
Primera  
Les línies de crèdit i l'import global màxim destinat per a la concessió de les ajudes previstes en aquesta ordre, corresponents a l'exercici 1990, seran les publicades en l'ordre de 4 de juny de 1990, de la Conselleria d'Indústria, Comerç i Turisme.  
Segona  
Es faculta el Director General de Comerç; perquè dicte les disposicions i adoptar les mesures que considere oportunes per al desplegament i aplicació del que disposa aquesta ordre.  
Tercera  
Aquesta ordre entrarà en vigor el mateix dia que es publique al Diari Oficial de la Generalitat Valenciana.  
València, 11 de juny de 1990.  
El Conseller d'Indústria, Comerç i Turisme  
ANDRES GARCIA RECHE


Còpia Permalink ELI